als_Latn dik_Latn sag_Latn
Bode: Ekonomia në koma!
Tiranë Komisioni për Ekonominë dhe Financat, ka nisur diskutimet për Aktin Normativ të qeverisë për disa ndryshime në buxhetin e vitit 2014.
Ministri i Financave, Shkëlqim Cani sqaroi nevojën e ndryshimeve në buxhetin e vitit 2014. “Akti normative ka 3 objektiva. Së pari, objektiv rialokimi i fondeve për të krijuar fondin e shpronësimeve. Së dyti, objektiv mbështetjen e sektorit të energjisë. Së treti, objektiv rialokimin e fondeve në plane dhe projekte”, tha Cani.
Ministri i Financave preku edhe çështjen e shpronësimeve, duke deklaruar se qeveria ka rialokuar 1.5 mld lekë për to. Z. Shkëlqim Cani tha se gjatë vitit 2014 vëmendje kryesore i është kushtuar dhe mbështetjes së sektorit të energjisë. Në emër të opozitës, nënkryetari i Komisionit Ridvan Bode u shpreh kundër miratimit të aktit normativ.
“Ekonomia po vazhdon të ndrydhet dhe të gjitha sinjalet i keni të qarta. Rënia e përmuajshme e inflacionit ka çuar që në muajin dhjetor ekonomia të jetë në koma, 0.9 për qind. Janë prekur shtresa të gjera, pikërisht nga kjo situatë ekonomike. Nuk është fjala për të varfrit që janë bërë të mjerë, por është fjala për ata që kanë pasur një aktivitet ekonomik dhe një burim të ardhurash që janë bërë të varfër. Bujqësia është braktisur tërësisht. Për të gjitha këto arsye ne e konsiderojmë këtë të panevojshëm dhe si opozitë nuk do ta miratojmë këtë akt normativ. Jemi kundër një veprimi të tillë i cili nuk ka të bëjë aspekt, as me ato dy argumente që shënohen në relacionin”, tha Bode. /Start/
als_Latn als_Latn als_Latn als_Latn als_Latn